CELEX: C2004/273/09
Language: sl
Date: 2004-11-06 00:00:00
Title: Sodba Sodišča (tretji senat) z dne 16. septembra 2004 v zadevi C-396/02 (Predlog za izdajo predhodne odločbe Gerechtshof te Amsterdam):DFDS BV proti Inspecteur der Belastingdienst- Douanedistrict Rotterdam (Skupna carinska tarifa — Kombinirana nomenklatura — Tarifna številka — Podštevilka 8704 10 — „Minitrac“ za prevoz in razkladanje peska, zemlje in kamenja, opremljen z zapletenim sistemom prevračanja)

6.11.2004   
            
            
               SL
            
            
               Uradni list Evropske unije
            
            
               C 273/5
            
         
      SODBA SODIŠČA
   
   (tretji senat)
   z dne 16. septembra 2004
   v zadevi C-396/02 (Predlog za izdajo predhodne odločbe Gerechtshof te Amsterdam):DFDS BV proti Inspecteur der Belastingdienst- Douanedistrict Rotterdam (1)
   
   (Skupna carinska tarifa - Kombinirana nomenklatura - Tarifna številka - Podštevilka 8704 10 - „Minitrac“ za prevoz in razkladanje peska, zemlje in kamenja, opremljen z zapletenim sistemom prevračanja)
   (2004/C 273/09)
   Jezik postopka: nizozemščina
   V zadevi C-396/02, katere predmet je predlog za izdajo predhodne odločbe na podlagi člena 234 ES, naslovljen na Sodišče s sklepom Gerechtshof te Amsterdam (Nizozemska) z dne 6. novembra 2002, ki je prispel na Sodišče dne 11. novembra 2002, v postopku v glavni stvari, ki poteka med DFDS BV Inspecteur der Belastingdienst in Douanedistrict Rotterdam, je Sodišče (tretji senat) v sestavi A. Rosas, v funkciji predsednika tretjega senata, R. Schintgen in K. Schiemann (poročevalec), sodnika, generalna pravobranilka: C. Stix-Hackl, sodni tajnik: R. Grass, dne 16. septembra 2004 razglasilo sodbo, katere izrek se glasi kot sledi:
   Dejstvo, da je vozilo prekucnik opremljeno z zapleteno, večstransko in natančno funkcijo prevračanja, ne predstavlja ovire za njegovo uvrstitev med samorazkladalna motorna vozila za prevoz blaga v smislu podštevilke 8704 10 Kombinirane nomenklature, ki je navedena v Prilogi I Uredbe Sveta (EGS) št. 2658/87, z dne 23. julija 1987 o tarifni in statistični nomenklaturi ter skupni carinski tarifi, kot je bila spremenjena z Uredbama Komisije (ES) št. 3115/94 z dne 20. decembra 1994 in št. 3009/95 z dne 22. decembra 1995.
   
      (1)  UL C 7, 11.1.2003.